هیندوستانین باش ناظیری نارندرا مودی 21-24 ژوئن تاریخ‌لرینده امریکایا سفر ائده‌جک.
مودی امریکا پرزیدنتی جو بایدن و حیات یولداشی جیل بایدن‌دن رسمی دؤولت سفری اوچون دعوت آلیب. ژوئن‌ین 22-ده آغ ائوین باغچاسیندا 21 توپ آتیشی ایله باشلایا‌جاق قارشیلانما مراسیمی و دؤولت شام یئمگیندن بیر گون اول مودی‌نین بایدن عائله‌سی ایله خصوصی شام یئمگی آچیقلانیب. بایدن جوت‌لوگونون قارشیلانماسی زامانی 7000-دن چوخ هیندوستان اصیل‌لی امریکالی دا مودی ایله آغ ائوده و سارایین یاخینلیغینداکی لافایت پارکیندا گؤروشمگی پلانلاشدیریر.
قئید ائدک کی، آغ ائوین میللی تهلوکه‌سیزلیک شوراسی‌نین ایستراتژی ایله تیشیم اوزره کووردیناتورو جان کربی، سفر زامانی بایدن و مودی‌نین بیرگه مطبوعات کنفرانسی کئچیریب-کئچیرمه‌یه‌جگی‌نین بیلینمدیگینی بیلدیریب.
